ନୟାଗଡ଼ : ବହୁଚର୍ଚ୍ଚିତ ପରୀ ହତ୍ୟାକାଣ୍ଡ ମାମଲାରେ ଅଭିଯୁକ୍ତ ନାବାଳକର ଲେୟାର୍ଡ ଭଏସ୍ ଆନାଲିସିସ୍ (ଏଲ୍ଭିଏ) ପରୀକ୍ଷା ଆବେଦନର ଶୁଣାଣି ଆସନ୍ତା ୧୨ ତାରିଖରେ କରାଯିବ। ଅଧିକ ପ୍ରମାଣ ସଂଗ୍ରହ କରିବାକୁ ଏଭଳି ବ୘ଜ୍ଞାନିକ କୌଶଳ ଏସ୍ଆଇଟି ଆପଣାଇଛି। ଜାନୁଆରି ୨୦ରେ ପରୀ ମାମଲାର ଶୁଣାଣି ଜୁଭେନାଇଲ୍ ଜଷ୍ଟିସ୍ ବୋର୍ଡ (ଜେଜେବି)ରେ କରାଯାଇଥିଲା। ଉକ୍ତ ଦିନ ଏଲ୍ଭିଏ ବାବଦରେ ଶୁଣାଣି ହେବାକୁ ଥିବା ବେଳେ, ଅଭିଯୁକ୍ତ ନାବାଳକ ହେଲେ ମଧ୍ୟ ମାନସିକ ଓ ଶାରୀରିକ ଭାବେ ହତ୍ୟା ଓ ଦୁଷ୍କର୍ମ କରିବାକୁ ସକ୍ଷମ ବୋଲି ଏସ୍ଆଇଟି ପ୍ରମାଣ ଦାଖଲ କରିଥିଲା। ଫଳରେ ମାମଲା ଜେଜେବିରୁ ଚିଲ୍ଡ୍ରେନ୍ କୋର୍ଟକୁ ସ୍ଥାନାନ୍ତର ହୋଇଥିଲା। ଜେଜେବି ଏଲ୍ଭିଏ ସମ୍ପର୍କରେ ଚିଲ୍ଡ୍ରେନ୍ କୋର୍ଟ ନିଷ୍ପତ୍ତି ନେବେ ବୋଲି ଶୁଣାଣି କରିଥିଲେ। ଫେବ୍ରୁଆରି ୫ (ଆଜି)ରେ ମାମଲାର ଶୁଣାଣି ହେବାକୁ ଥିବା ବେଳେ, ଏହାକୁ ଆସନ୍ତା ୧୨ ତାରିଖକୁ ଘୁଞ୍ଚାଇ ଦିଆଯାଇଥିବା ଆଇନଜୀବୀ ଅନୱର ମଲ୍ଲିକ ସୂଚନା ଦେଇଛନ୍ତି।
